

 **REPUBLIKA HRVATSKA**

**KRAPINSKO – ZAGORSKA ŽUPANIJA**

 **ŽUPAN**

KLASA: 320-01/18-01/16

URBROJ: 2140/01-02-19-1

Krapina, 11. veljače 2019.

Na temelju članka 32. Statuta Krapinsko-zagorske županije („Službeni glasnik Krapinsko- zagorske županije“, br. 13/01, 5/06, 14/09, 11/13, 26/13 i 13/18) župan Krapinsko-zagorske županije raspisuje

**Poziv za sudjelovanje na 13. manifestaciji "Babičini kolači"**

Krapinsko-zagorska županija, Turistička zajednica Krapinsko-zagorske županije i Zagorska razvojna agencija u suradnji s Općinom Gornja Stubica i Turističkom zajednicom područja Donja Stubica i Gornja Stubica organiziraju manifestaciju Babičini kolači.

Trinaesta po redu manifestacija Babičini kolači održati će se **30. ožujka 2019. godine** **u dvorcu Oršić u Gornjoj Stubici**, a ove godine manifestacija se organizira u okviru projekta „Uživam tradicijo“ odobrenog u okviru Programa suradnje Interreg V-A Slovenija-Hrvatska te sufinanciranog sredstvima Europskog fonda za regionalni razvoj. Ukupna vrijednost projekta iznosi 1.593.700,00 eura.

Na natjecanje u pečenju kolača prema originalnim receptima naših baka i prabaka mogu se prijaviti žene s područja Krapinsko-zagorske županije, a osnovni uvjet za sudjelovanje je da su bake.

Pozivaju se sve zainteresirane bake da podijele svoje kulinarsko umijeće koje su naslijedile od svojih baka i prabaka da se prijave na 13. Babičine kolače.

Prijava mora sadržavati ime i prezime, adresu stalnog boravka, broj telefona, datum rođenja, broj osobne iskaznice, OIB te naziv i recept natjecateljskog kolača.

Prijave s receptima natjecateljskog kolača dostavljaju se elektroničkim putem na mail adresu: ivanka.kuscar@kzz.hr ili putem web stranice  [www.babicinikolaci.com.hr](http://www.babicinikolaci.com.hr) ili na adresu:

**KRAPINSKO-ZAGORSKA ŽUPANIJA**

 Upravni odjel za gospodarstvo, poljoprivredu,

promet i komunalnu infrastrukturu

 Magistratska 1, Krapina

s naznakom: „Prijava za 13. Babičine kolače“

Sve dodatne informacije mogu se dobiti na broj telefona 049/329-084, kontakt osoba je Ivanka Kuščar.

Rok za podnošenje prijava za sudjelovanje na 13. Babičinim kolačima je **do 7. ožujka 2019.** **godine.**

**ŽUPAN**

Željko Kolar



